Alaquàs viatja un any més a Lanjarón per a participar en el 25 aniversari de les Festes de Sant Joan
28/06/2004 14:37:00

# Alaquàs viatja un any més a Lanjarón per a participar en el 25 aniversari de les Festes de Sant Joan

*   28/06/2004 14:37:00
*   [Imprimir](#)
*   Compartir
*    https://www.alaquas.org/documento.asp?id\_do=9286

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9286%2F1&title=Ajuntament%20d%27Alaqu%C3%A0s.%20Prensa.Alaqu%C3%A0s%20viatja%20un%20any%20m%C3%A9s%20a%20Lanjar%C3%B3n%20per%20a%20participar%20en%20el%2025%20aniversari%20de%20les%20Festes%20de%20Sant%20Joan)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9286/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9286/9286_Form_4.jpg)](https://www.alaquas.org/ficheros/documentos/2004/2/9286/9286_Form_10.jpg "<a href='https://www.alaquas.org/ficheros/documentos/2004/2/9286/9286_Form_10.jpg' target=_blank><i class='fa fa-external-link' aria-hidden='true'></i>.Alaquàs viatja un any més a Lanjarón per a participar en el 25 aniversari de les Festes de Sant Joan</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=9286&idioma=1&autotraduce=0)

L'Associació Cultural Penya El Foc 2000 va repartir 1000 racions d'arròs amb fesols i naps entre les i els veïns de la població granadina

Vora cinquanta veïns i veïnes d'Alaquàs han participat en les festes de Sant Joan de Lanjarón que enguany ha celebrat el seu 25 aniversari. L'Associació Cultural Penya el Foc 2000 ha estat  enguany el col·lectiu participant en aquestes festes, que han comptat també amb la presència de l'Alcalde d'Alaquàs, Jorge Alarte i un grup de regidors de l'Ajuntament.

La comitiva va arribar a la ciutat granadina el dissabte 26 de juny cap a les 14  hores del migdia. Els germans de Lanjarón els havien preparat una recepció oficial amb música i festa per a donar-los la benvinguda. A continuació, el grup d'alaquasers va desfilar en cercavilar cap a la mateixa plaça de la població on s'havia preparat un xicotet refrigeri. La festa va continuar per la vesprada, quan es va celebrar la tradicional cavalcada coneguda sota el nom La Pública. Després d'aquest acte es van començar a preparar els ingredients de les calderes d'arròs amb fesols i naps que havien de cuinar-se a l'endemà.

Cap a les 9 hores del matí, l'Associació Penya El Foc va començar a cuinar les calderes a la plaça del poble. Paral·lelament es va celebrar un acte oficial en què va intervindre l'Alcalde d'Alaquàs, Jorge Alarte, per agrair a l'Ajuntament de Lanjarón la seua acollida un any més en les festes. En aquest acte es va realitzar un homenatge a l'exalcalde d'Alaquàs, Francesc Tàrrega, ja que va ser al llarg de la seua legislatura, en concret l'any 1984, quan es va signar oficialment aquest agermanament. L'Alcalde d'Alaquàs va obsequiar la dona de Francesc Tàrrega amb un ram de flors i l'Alcalde de Lanjarón li va regalar una placa recordatòria.

Al migdia es van començar a repartir les vora 1000 racions d'arròs amb fesols i naps i a continuació es va celebrar un dinar oficial en què es van intercanviar diferents regals per a recordar la participació d'Alaquàs en el 25 aniversari de les festes majors de Lanjarón.

Aquesta visita ha  suposa un intercanvi social i cultural amb el qual Alaquàs ha volgut donar a conèixer a la població agermanada un poc més de la seua gastromomia i tradició. Per això, la Penya El Foc 2000 va elaborar la tradicional cassola d'arròs amb ingredients com embotits, porc, safanòria, creïlles, fesols i naps, plat típic de la gastronomia de la comarca. Es tracta d'un plat típic que es cuina en la tradicional Festa del Porrat que es celebra a Alaquàs l'última setmana del mes d'abril i la primera del mes de maig.

La primera visita d'Alaquàs a Lanjarón es va realitzar a l'any 1984. Des d'aleshores diversos col·lectius socials i culturals d'Alaquàs han estat presents a les festes en honor a San Joan celebrades en aquesta coneguda ciutat granadina. Aquest any ha estat el torn de la Penya El Foc 2000 que ha continuat el camí encetat abans pels moros i cristians, els col·lectius fallers, les associacions culturals andalusa i manxega i gairebé la pràctica totalitat de les associacions presents al nostre poble.